Diari Oficial de la Generalitat Valenciana


Sumari del DOGV 7639, del 20-10-2015 (2015/8433)

DECRET 181/2015, de 16 d'octubre, del Consell, pel qual nomena vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7639

Data del DOGV
:   20-10-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/8433


Data del document
:   16-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Entitat Pública de Sanejament d'Aigües Residuals de la Comunitat Valenciana

DECRET 181/2015, de 16 d'octubre, del Consell, pel qual nomena vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2015/8433]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, estableix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident, si és el cas, i onze vocals.  
  
Amb caràcter nat, ostenta la presidència el titular de la conselleria a què estiga adscrita l'Entitat de Sanejament d'Aigües.  
Els onze vocals són nomenats pel Consell de la manera següent: sis d'aquestos, en representació de l'Administració de la Generalitat, nomenats a proposta de la presidència del Consell d'Administració, un dels quals podrà ser designat per a exercir les funcions de vicepresident; quatre d'aquestos en representació de l'Administració Local, nomenats a proposta de la Federació Valenciana de Municipis i Províncies, tres dels quals han de representar cadascuna de les tres diputacions provincials; i un en representació de l'Administració de l'Estat, a proposta del delegat del Govern a la Comunitat Valenciana.  
  
Els vocals exercixen les seues funcions per un període de quatre anys, i podran ser nomenats una o més vegades per períodes de la mateixa duració. Tot això sense perjuí de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició. En aquestos casos, els vocals que els substituïsquen exerciran les seues funcions pel temps que reste fins a completar el període de quatre anys.  
Pel Decret 118/2015, de 24 de juliol, el Consell va acordar el cessament dels membres del Consell d'Administració de l'Entitat Pública de Sanejament d'Aigües Residuals de la Comunitat Valenciana i va designar els vocals d'aquest consell en representació de la Generalitat.  
De conformitat amb el que establix l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, per part de la Federació Valenciana de Municipis i Províncies s'han proposat els quatre vocals en representació de l'Administració Local.  
  
Així mateix, l'Administració de l'Estat ha formulat la proposta de designació de vocal en el Consell d'Administració de l'entitat.  
Per tot això, segons el que disposa l'article 17.b de la Llei 5/1983, de 30 de desembre, de la Generalitat, del Consell, d'acord amb les propostes efectuades per les administracions respectives i a proposta de la consellera d'Agricultura, Medi Ambient, Canvi Climàtic i Desenvolupament Rural, amb la deliberació prèvia del Consell, en la reunió del dia 16 d'octubre de 2015,  
  
  
DECRETE  
  
Article 1  
Nomenar vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana:  
  
  
1. En representació de l'Administració Local:  
- Josep Vicent Bort Bono.  
- Francisco Manuel Sáez Sorní.  
- Juan Bautista Juan Roig.  
- Ramón Marí Vila.  
  
2. En representació de l'Administració de l'Estat:  
- Javier Ferrer Polo.  
  
Article 2  
De conformitat amb el que establix l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, els nous vocals exerciran les seues funcions per un període de quatre anys, sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'administració a la qual representen, i del seu dret a dimitir o renunciar a la seua condició.  
  
  
DISPOSICIÓ FINAL  
  
Única  
Este decret tindrà efectes des del mateix dia de l'aprovació.  
  
  
València, 16 d'octubre de 2015  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO